
ГЛАВА ПЪРВА
[bookmark: bookmark5]ОБЩИ ПОЛОЖЕНИЯ
Чл.1. Настоящите вътрешни правила уреждат целите, обхвата, реда и начина за осъществяване на последващите оценки на изпълнението, свързани с оперативната дейност на Северноцентрално държавно предприятие ДП.
Чл.2. Последващи оценки на изпълнението са всички проверки, насочени към откриване на възможни грешки или нередности на приключил процес, договор или стопанска операция. Чрез проверките се установява дали ресурсите са придобити, или са разходвани законосъобразно и във връзка с поставените цели и нивото на постигнатите резултати.
Чл.3. (1) Последващите оценки имат за цел да установят:

· законосъобразността на реализираните действия и решения, свързани с придобиване или разходване на ресурси;
· нивото на постигнатите резултати;
· при необходимост да се проверява целесъобразността на тези действия и решения;
· да се идентифицират проблеми, пропуски и слабости, нуждаещи се от подобрение при вече приключил процес, договор или стопанска операция;
· причините за установени грешки или нередности;
· причините за несъответствие между придобити и разходвани ресурси във връзка с поставените цели и нивото на постигнатите резултати.

(2) Анализ на причините за установени грешки или нередности и на причините за несъответствия между придобити и разходвани ресурси с нивото на постигнатите цели и резултати е необходим, с оглед предприемане на корективни действия за избягване в бъдеще на подобни пропуски и слабости. Проверката на законосъобразността се извършва чрез сравняване на действителното изпълнение с изискванията на приложимата правна рамка.
Чл. 4. (1) В резултат от последващите оценки се разкриват нередности и грешки.
· Понятието „нередност“ има следната дефиниция - за целите на последващите оценки на изпълнението, под нередност следва да се има предвид всяко нарушение на нормативна или договорна разпоредба, в резултат на действие или бездействие на служител или на ръководството на организацията, което е имало или би имало за резултат намаляването или загубата на приходи или извършването на неоправдан разход. 
· Понятието „грешка“ няма легална дефиниция във връзка с адекватността на системите за вътрешен контрол и законосъобразността и целесъобразността на процесите, договорите, стопанските операции.
Грешка, за целите на последващите оценки на изпълнението, е неумишлен, технически пропуск, който не води до потенциален или реален негативен финансов ефект, но представлява несъответствие, отклонение и/или пропуск от установените правила и процедури.

Чл.5. Последващите оценки се извършват чрез различни видове проверки, въз основа на оценка на риска и анализ на разходите и ползите.
ГЛАВА ВТОРА
[bookmark: bookmark6]СУБЕКТИ НА ПОСЛЕДВАЩИТЕ ОЦЕНКИ НА ИЗПЪЛНЕНИЕТО
Чл.6. (1) Отговорности по осъществяване организацията и провеждането на последващите оценки на изпълнението имат:
· Директор на Северноцентрално държавно предприятие ДП
· Лицата, определени от директора на предприятието да извършват последващи оценки на изпълнението.
(2) Директорът на предприятието със Заповед определя лицата, отговорни за извършване на последващи оценки на изпълнението.
(3) При определянето на лицата, отговорни за извършване на последващите оценки на изпълнението,  Директорът трябва да прилага основен принцип на възлагане на отговорността на служители, имащи нужната професионална компетентност.
(4) При определяне на обхвата и лицата, отговорни за извършване на последващи оценки на изпълнението, трябва да се идентифицират различните специализирани знания и умения, които са нужни за целта и съответно да се определят достатъчно лица, които да могат да осъществят последващи оценки на изпълнението за съответните процеси, договори и стопански операции.
ГЛАВА ТРЕТА
[bookmark: bookmark7]ОБЕКТИ НА ПОСЛЕДВАЩИТЕ ОЦЕНКИ НА ИЗПЪЛНЕНИЕТО
Чл.7. Обект на последващите оценки на изпълнението са процеси, договори и стопански операции.
Процесът е съвкупност от взаимосвързани дейности, техники, методи, извършвани от служителите на организацията и насочени към постигане на определен резултат.
Договорът (в зависимост от правния отрасъл - гражданско право, търговско право, публичноправните отрасли, може да има известни нюанси на понятието) е съглашение, споразумение между равноправни субекти, което поражда права и задължения за тях.
Стопанската операпия е действие, водещо до изменение на активите и пасивите на организацията.
Последващите оценки са насочени към такива процеси, договори и стопански операции, водещи до придобиване или разходване на ресурси.
ГЛАВА ЧЕТВЪРТА
[bookmark: bookmark8]РЕД ЗА ОСЪЩЕСТВЯВАНЕ НА ПОСЛЕДВАЩИТЕ ОЦЕНКИ НА
[bookmark: bookmark9]ИЗПЪЛНЕНИЕТО
[bookmark: bookmark10]РАЗДЕЛ I
ПЛАНИРАНЕ НА ПОСЛЕДВАЩИТЕ ОЦЕНКИ. ОЦЕНКА НА РИСКА И
АНАЛИЗ РАЗХОДИ-ПОЛЗИ
Чл.8. (1) Последващи оценки на изпълнението се извършват, както в резултат от планиране, базирано на оценка на риска, така и при наличие на информация за възможни грешки или нередности на приключил процес, договор или стопанска операция.
(2) Съгласно Закона за финансовото управление и контрол в публичния сектор (ЗФУКПС), редът и начинът за осъществяване на проверките за извършване на последващите оценки се определят въз основа на оценка на риска и анализ на разходите и ползите. Оценката на риска се използва, за да се планира извършването на последващи оценки на изпълнението.
На база на оценка на риска се определят:
· Обхватът на последващите оценки;
· Подходът за извършването им.
(3) Обект на последващите оценки на изпълнението могат да бъдат приключили процеси в организацията и действия и решения на ръководството, които са имали за цел и/или са довели до придобиване или разходване на ресурси. ЗФУКПС обаче не изисква извършването на последващи оценки на изпълнението за всеки приключил процес, имал за цел и/или довел до придобиване или разходване на ресурси. Подобен подход би изисквал значителни средства и същевременно не би носил добавена стойност при някои процеси и свързаните с тях действия и решения, като:
· ниско рискови процеси;
· сравнително ясни и прости процеси, при които предварителният и текущият контрол гарантират в достатъчна степен законосъобразността;
· процеси, при които редът за придобиването на ресурси или тяхното разходване, както и техния размер, са регламентирани и не подлежат на преценка за целесъобразност (процеси по събиране на нормативно определени такси, изплащане на възнаграждения за длъжности и в размер, определени в нормативен акт и др.).
Чл.9. (1) Изборът на процеси, договори и стопански операции, подлежащи на последваща оценка на изпълнението се извършва от ръководството на предприятието, като се отчитат резултатите от процеса по управление на риска.
(2) Процеси, които са определени като високорискови и свързаните с тях действия и решения, договори и стопански операции, могат да бъдат подлагани на последващи оценки приоритетно и с по-задълбочено внимание, включващо извършването на повече видове проверки. Такива могат да бъдат проекти, процеси и дейности, към които има трайно негативен медиен и обществен интерес, или за които има постъпили сигнали, жалби и др.
Процеси, които са средно до нискорискови и свързаните с тях действия и решения, договори и стопански операции, биха могли да подлежат на последващи оценки на извадкова база (например въз основа на случаен подбор) или при конкретно решение на ръководството на база индикация за грешка или нередност.
Определени като нискорискови процеси и свързаните с тях действия и решения, договори и стопански операции (такива, спрямо които във връзка с нивото на риск апетит на организацията не се прилагат мерки за управление и контрол), биха могли да бъдат извадени от обхвата на последващите оценки.
(3) Процесите, на които ще се извърши последваща оценка на изпълнението могат да обхващат (в рамките на оценявания период) голям брой договори и/или стопански операции. На база на оценка на риска, лицата, определени да извършат последващата оценка на изпълнението, могат да формират извадка от договори и / или стопански операции, които да проверят.
Чл.10. По отношение на последващите оценки на изпълнението, анализ разходи-ползи се използва за преценка дали да се извърши или не последваща оценка на изпълнението и за да се прецени (в допълнение към оценката на рисковете) обема и вида на проверките, които да се извършат.
[bookmark: bookmark11]РАЗДЕЛ II
[bookmark: bookmark12]ИЗВЪРШВАНЕ НА ПРОВЕРКИ ЗА ЦЕЛИТЕ НА ПОСЛЕДВАЩИТЕ
[bookmark: bookmark13]ОЦЕНКИ НА ИЗПЪЛНЕНИЕТО
Чл. 11. За целите на последващите оценки могат да се използват:
· документални проверки - документите са основните физически носители на информация за фактите и обстоятелствата от дейността на организациите от публичния сектор. Затова един от основните начини за извършване на последващи оценки е чрез документална проверка;
· физически проверки - например, за да се провери дали количеството и качеството на ресурсите, придобити от даден договор или стопанска операция отговарят на изискванията, заложени предварително в договора;
· интервюта - чрез тях лицата придобиват допълнителна информация и могат да доизяснят фактите, съдържащи се в документацията;
· наблюдения и аналитични процедури - на база на събраната информация, чрез аналитични процедури лицата, извършващи последващи оценки извеждат заключения за целесъобразността и законосъобразността на процесите, договорите, стопанските операции.
Чл.12. Резултатите от проверките следва да се документират в подходящи работни документи - Контролни листи (Приложение 1 и 2), Констативни протоколи (Приложение 3) и Протоколи (Приложение 4).
[bookmark: bookmark14][bookmark: bookmark15]РАЗДЕЛ III
ДОКЛАДВАНЕ НА РЕЗУЛТАТИТЕ И КОРЕКТИВНИ ДЕЙСТВИЯ
Чл.13. Резултатите от извършената последваща оценка се докладват на ръководството на предприятието, което при установени грешки или нередности предприема нужните последващи, респективно корективни действия. При установено незаконосъобразно придобиване или разходване на средства, ръководството е длъжно да предприеме действия за възстановяване на законосъобразното състояние и за коригиране на негативните финансови последици (ако такива са настъпили). В зависимост от характера на правонарушението, ръководството на предприятието трябва да прецени необходимостта и съответно да предприеме действия за изпращане на сигнал, придружен със събраната информация на съответните компетентни органи.
Чл.14. При установяване на придобиване или разходване на ресурси, несъобразено с целите на организацията, ръководството трябва да предприеме действия за подобряване на ефективността, ефикасността и икономичността на дейността на организацията. Въз основа на резултатите от последващата оценка на изпълнението, ръководството на предприятието трябва да анализира причините за допуснатите грешки и нередности и да предприеме действия за подобряване на елементите на системите за вътрешен контрол, чийто слабости са довели до установените грешки и нередности.

ГЛАВА ПЕТА
[bookmark: bookmark16]ЗАКЛЮЧИТЕЛНИ РАЗПОРЕДБИ
[bookmark: _GoBack]§ 1. Правилата са приети от Управителния съвет на СЦДП ДП и утвърдени със Заповед №104 от 28.4.2022г на директора на Северноцентрално държавно предприятие ДП.г.

§ 2. Тези правила се утвърждават на основание чл.13, ал.1 и ал.3, т.5 от ЗФУКПС и са част от Системата за финансово управление и контрол в Северноцентрално държавно предприятие ДП.
§ 3. Неразделна част към настоящите Правила са Приложения №1,2,3 и 4. 
§ 4. Вътрешните правилата за последващи оценки на изпълнението могат да бъдат допълвани и изменяни със заповед на директора на Северноцентрално държавно предприятие ДП.

Приложение № 1 - Контролен лист за последваща оценка на изпълнението

Приложение № 1 - Контролен лист за последваща оценка на изпълнението


стр. 1

стр. 1

Приложение №1
КОНТРОЛЕН ЛИСТ
за последваща оценка на изпълнението на …………………………………..
(целесъобразност)
№ Общи проверки	да	не	 Забележка/Референция
1. Целите ясни, конкретни, измерими и обезпечени със средства ли са? 
2. Дефинирани ли са очаквани резултати и индикатори за изпълнение към всяка цел?
3. Определени ли са и осигурени ли са  нужните средства за постигане на целите?
4. Отчетено ли е изпълнението на процесите, договорите, проектите, стопанските операции? Каква е степента на изпълнение?
5. Изпълнението на процесите,
договорите, проектите, стопанските операции допринесло ли е за постигане на оперативните и стратегическите	цели	на
предприятието?
6. Налице ли е информация за натовареността и приноса на служителите на предприятието, по изпълнението на процеса, договора, проекта, стопанската информация?
7. Друго?
Приложение № 2
КОНТРОЛЕН ЛИСТ
за оценка на нередност
Общи проверки	да/не	Забележка/Референция
1. Провереният процес/дейност е оценен с висок риск на годишна база
2. Провереният процес/дейност е оценен на извадкова база
3. За проверения процес/дейност има ли постъпили сигнали и жалби?
4. Установена ли е фактическа обстановка, която може да представлява нередност или грешка?
5. Има ли нарушения на нормативен акт или договор, свързани с установената фактическа обстановка?
6. Установено ли е кой е извършил нарушението?
7. Могат ли да се установят финансови и други 
негативни последствия от констатираното?
8. Следва ли установеното да се докладва на компетентните органи?
9. Друго?	
Описание на фактическата обстановка, която може да представлява нередност или грешка:
Мотивировка за наличието на нормативен акт или договор:
Приложение № 2 - Контролен лист за оценка на нередност


Приложение № 4 - Протокол за установяване на наличност

Мотивировка за наличието или липсата на финансови негативни последствия:
стр. 1

стр. 1

стр. 1

Приложение № 3 - Констативен протокол за установяване на несъответствие
Приложение № 3
КОНСТАТИВЕН ПРОТОКОЛ
ЗА УСТАНОВЯВАНЕ НА НЕСЪОТВЕТСТВИЕ
Днес,	...., в гр. (с)	подписаният:
(трите имена и длъжност на проверяващото лице)
при Северноцентрално държавно предприятие ДП
           При проверката присъстваха
        (трите имена и длъжност на  лицата, извършили проверката)
По изпълнение на последваща оценка на изпълнението за.......................... се установи следното:


(описание па констатирано несъответствие по изпълнението на договора съгласно заложените клаузи по него)
(място)


Констативният протокол се състави в два еднакви екземпляра. Един за съставителя и един за досието на договора.
Име и подпис на проверяваното лице: 
Име и подпис на извършилите проверката: 
1.                                                                             2.
               (име, фамилия, подпис)                                          (име, фамилия, подпис)





		




Приложение № 4
ПРОТОКОЛ
ЗА УСТАНОВЯВАНЕ НА НАЛИЧНОСТ С КОЛИЧЕСТВЕНО ИЛИ  СТОЙНОСТНО ОТЧИТАНЕ

20...	год.,	подписаниятДнес,

(трите имена и длъжност на изеършващия/те последваща оценка),
в присъствието на 	…………… 
(трите имена и длъжност на присъствалия на проверката)


и материално – отговорното лице ……………………………………………….


При последваща оценка на изпълнение установих .... чрез преброяване, измерване, претегляне и др., налично в Северноцентрално държавно предприятие ДП  следното:






Проверяващ: (име, фамилия и подпис )
Присъствал: (име, фамилия и подпис)
Отговорно лице: (име, фамилия и подпис)

